CELEX: 62015CA0304
Language: hu
Date: 2016-09-21 00:00:00
Title: C-304/15. sz. ügy: A Bíróság (hetedik tanács) 2016. szeptember 21-i ítélete – Európai Bizottság kontra Nagy-Britannia és Észak-Írország Egyesült Királysága (Kötelezettségszegés — 2001/80/EK irányelv — A 4 cikk (3) bekezdése — A VI. melléklet A. része — A nagy tüzelőberendezésekből származó egyes szennyező anyagok levegőbe történő kibocsátásának korlátozása — Alkalmazás — Aberthaw erőmű)

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/21
            
         A Bíróság (hetedik tanács) 2016. szeptember 21-i ítélete – Európai Bizottság kontra Nagy-Britannia és Észak-Írország Egyesült Királysága
   (C-304/15. sz. ügy) (1)
   
   ((Kötelezettségszegés - 2001/80/EK irányelv - A 4 cikk (3) bekezdése - A VI. melléklet A. része - A nagy tüzelőberendezésekből származó egyes szennyező anyagok levegőbe történő kibocsátásának korlátozása - Alkalmazás - Aberthaw erőmű))
   (2016/C 419/26)
   Az eljárás nyelve: angol
   
      Felek
   
   
      Felperes: Európai Bizottság (képviselők: K. Mifsud-Bonnici, S. Petrova meghatalmazottak)
   
      Alperes: Nagy-Britannia és Észak-Írország Egyesült Királysága (képviselők: J. Kraehling és L. Christie meghatalmazottak, segítőjük: G. Facenna QC)
   
      Rendelkező rész
   
   
               1)
            
            
               Nagy-Britannia és Észak-Írország Egyesült Királysága – mivel nem alkalmazta megfelelő módon a nagy tüzelőberendezésekből származó egyes szennyező anyagok levegőbe történő kibocsátásának korlátozásáról szóló, 2001. október 23-i 2001/80/EK európai parlamenti és tanácsi irányelvet az Aberthaw (Egyesült Királyság) erőműre – nem teljesítette az ezen irányelv 4. cikkének a VI. mellékletének A részével összefüggésben értelmezett (3) bekezdéséből eredő kötelezettségeit.
            
         
               2)
            
            
               A Bíróság Nagy-Britannia és Észak-Írország Egyesült Királyságát kötelezi a költségek viselésére.
            
         
      (1)  HL C 302., 2015.9. 14.